Eugenie Winther

**Eugenie Geelmuyden Winther** (født 10. november 1901, død 3. oktober 1975) var en norsk barnebokforfatter og oversetter.

## Familie
Hun var datter av kommandørkaptein Victor Alfred ('Viggo') Geelmuyden (1870–1934) og Eugenie Diderikke Bretteville. Hun giftet seg i 1925 med forretningsmannen Peter Fredrik Winther (1898–1965).

Eugenie Geelmuyden Winther var søster av Wenche Norberg-Schulz (1902–2000). De to søstrene forfattet flere bøker sammen.

Deres eldre søster Sonja (1898-1991) var gift med tegneren og journalisten Johan Bull (1893–1945).

## Forfatterskap
Hun skrev en rekke bøker for jenter og små barn. Debutboken *Vivi* kom i 1926, og året etter ga hun ut den første boken om de to tvillingjentene Titten og Maja, som omgivelsene pleier å omtale som «Trollungene».

Det ble flere bøker om *Trollungene* (1927–29) og fire titler om *Frøken Tankeløs* (1934–37), dernest fem bøker om *Nina* (1939–1943). De fleste bøkene hennes kom i nye utgaver under og etter andre verdenskrig. 

Winther ga ut alle sine bøker på forlaget Damm & Søn. I 1951 utga forlaget *Ellen fra «Låven»* (1930) på nytt «i anledning av forfatterinnens 25-års jubileum i vårt forlag». 

## Oversettelser
Eugenie Winther oversatte også mange populære barnebøker, blant annet flere titler i Frøken Detektiv-serien og Enid Blytons Fem-serien.

## Organisering
I 1947 tok Eugenie Winther sammen med flere andre forfattere initiativ til å stifte Ungdomslitteraturens forfatterlag (ULF), forgjengeren til dagens Norske Barne- og Ungdomsbokforfattere (NBU).

## Bibliografi
*1926: *Vivi*  
*1927: *Trollungene. Fortelling for småpiker*  
*1928: *Trollungene utenlands. Fortelling for småpiker*  
*1929: *Trollungene på ferde igjen. Fortelling for småpiker*  
*1930: *Ellen fra «Låven»*  
*1931: *Ellen og Karin. Fortelling for småpiker*  
*1932: *Trianglen*
*1933: *Venn eller fiende?*  
* 1934: *Frøken Tankeløs* 
* 1935: *Frøken Tankeløs får noe å tenke på*  
* 1936: *Frøken Tankeløs på pensjonatskole* 
* 1936: *A og B og C. Fortelling for barn* – medforfatter: Wenche Norberg-Schulz
* 1937: *Frøken Tankeløs er flyveferdig* 
* 1937: *A og B og C på Gullbakken. Fortelling for barn* – medforfatter: Wenche Norberg-Schulz 
* 1938: *Sunniva* 
* 1938: *A og B og C skiller lag. Fortelling for barn* – medforfatter: Wenche Norberg-Schulz
* 1939: *Nina Nestbest* 
* 1940: *Nina Allerbest* 
* 1941: *Nina odelsjente*
* 1942: *Nina gror opp* 
* 1942: *To for én* – medforfatter: Wenche Norberg-Schulz 
* 1943: *Hell i uhell* – medforfatter: Wenche Norberg-Schulz  
* 1943: *Nina får huset fullt* 
* 1945: *Detektivtvillingene og "dobbeltfoten"*
* 1946: *På'n igjen Bente!* -– medforfatter: Wenche Norberg-Schulz
* 1948: *Mot ukjent mål* 
* 1954: *Trekløveret i Huskestua* – medforfatter: Wenche Norberg-Schulz  (nyutgave av *A og B og C* fra 1936)
* 1955: *Trekløveret på Gullbakken* – medforfatter: Wenche Norberg-Schulz  (nyutgave av *A og B og C*  på Gullbakken fra 1937)
* 1955: *Fem i nummer 6* – medforfatter: Wenche Norberg-Schulz 
* 1956: *Trekløveret skiller lag* – medforfatter: Wenche Norberg-Schulz  (nyutgave av *A og B og C* *skiller lag* fra 1938)
* 1957: *Kan vi vel!* – illustrert av Kari Vogt 
* 1958: *Fillehaugen* 

## Referanser


## Eksterne lenker

*

* Eugenie Winther i Norsk Oversetterleksikon